Ino Inga Ndacita Buti Kuti Kandisungilizyigwa Koonana?
Mulakonzya kubuzya kuti “Sena tacili kabotu kuzumina? Kayi tee bantu boonse baloonana?”
Amusaangune kuyeeya!
Bwini: Tabali bantu boonse bacita oobo.
Masimpe, mulakonzya kubala kujatikizya myeelwe yaatala. Mucikozyanyo, mucisi ca U.S. kuvwuntauzya kwakatondezya kuti kusikila aciindi nobamanizya cikolo cakusekondali, bakubusi bobilo akati kabakubusi botawe mucisi eeco baloonana. Pele eeci alimwi caamba kuti mukubusi omwe akati kabakubusi botatwe mweelwe mubotu-botu—taboonani pe.
Mbuti kujatikizya baabo boonana? Basikuvwuntauzya bajana kuti bakubusi banji bali boobu bajisi mapenzi aapa muzeezo mubi aali mbuli yaaya aatobela.
Kupenga. Bakubusi banji bakacita bwaamu baamba kuti bakalimvwa kubijilwa nobakamana.
Kutasyomana. Nobamana koonana, umwi-aumwi ulalibuzya kuti, ‘Ino nguni uumbi wakoonana amuntu ooyu?’’
Kutyompwa. Ansi amoyo, basimbi banji bayanda muntu uukonzya kubakwabilila kutali kubabelesya. Alimwi basankwa banji tabayandi musimbi uuzumina zyoonse nzyobamwaambila.
Kaambo keelede kubikkilwa maano: Mubili wanu ulayandika kapati cakuti tamukonzyi kwiile kuupa muntu kuti ausobanye. Amutondezye kuti mulakakatila kunjiisyo zyanu zyakulilemeka kwiinda mukutobela milawo ya Leza iikasya koonana kamutanakwatana. Aboobo, buzuba bumwi mwaakukwata naa kukwatwa, muyakukonzya koonana. Alimwi muyakucita oobo cakuliiba—kakunyina kulibilika, kuusa naa kuyoowa kanji-kanji ikuboola ciindi muntu naamana kucita bwaamu.—Tusimpi 7:22, 23; 1 Bakolinto 7:3
bem_Latn bem_Latn xho_Latn bem_Latn bem_Latn bem_Latn bem_Latn bem_Latn bem_Latn tum_Latn